ഹിന്ദു യുവതി മതം മാറി മുസ്ലിമിനെ വിവാഹം കഴിച്ചു ഐഎസുമായി ബന്ധം എന്.ഐ.എ കസ്റ്റഡിയില് ? മംഗളുരു: ഭീകര സംഘടനയായ ഇസ്ലാമിക് സ്റ്റേറ്റുമായി ബന്ധമുണ്ടെന്ന് കണ്ടെത്തിയ യുവതി എന്ഐഎ നിരീക്ഷണത്തില്. മംഗളുരുവില് അറസ്റ്റ് ചെയ്ത അമര് അബ്ദുള് റഹ്മാന്റെ സഹോദര ഭാര്യയാണ് നിരീക്ഷണത്തിലുള്ളത്. ഇവര് മതം മാറി വിവാഹിതയായ വ്യക്തിയാണ്. ഇവരെ കസ്റ്റഡിയിലെടുത്ത് ചോദ്യം ചെയ്യുന്നതായും സൂചനയുണ്ട്. എന്നാല് എന്ഐഎ ഇക്കാര്യം സ്ഥിരീകരിച്ചിട്ടില്ല. ഭീകര സംഘടനയായ ഇസ്ലാമിക് സ്റ്റേറ്റുമായുള്ള ബന്ധത്തിന്റെ പേരിലാണ് അമര് അബ്ദുള് റഹ്മാന്, കശ്മീര് സ്വദേശികളായ ഉബൈദ് ഹമീദ്, മുസമ്മില് ഹസന്, ബംഗളുരു സ്വദേശി ശങ്കര് വെങ്കിടേഷ് പെരുമാള് എന്നിവരെ കഴിഞ്ഞ ദിവസം അറസ്റ്റ് ചെയ്തത്. കേരളത്തില് നിന്നടക്കം യുവാക്കളെ ഐഎസിലേക്ക് റിക്രൂട്ട് ചെയ്യാന് ഇവര് ശ്രമങ്ങള് നടത്തിയിരുന്നതായി കണ്ടെത്തിയിട്ടുണ്ട്. മുന് ഉള്ളാള് എംഎല്എ ബി.എം.ഇദിനബ്ബയുടെ മകന് ബി.എം.ബാഷയുടെ മകനാണ് അമര് അബ്ദുള് റഹ്മാന്. ബാഷയുടെ മറ്റൊരു മകന്റെ ഭാര്യയായ വിരാജ്പേട്ട സ്വദേശിനിയാണ് എന്ഐഎ കസ്റ്റഡിയിലുള്ളത്. മംഗളുരുവില് ഡെന്റല് കോളേജില് പഠിച്ചിരുന്ന സമയത്താണ് ഹിന്ദു യുവതിയായ പെണ്കുട്ടി ബാഷയുടെ മകനുമായി അടുപ്പത്തിലാകുന്നത്. ആറ് വര്ഷം മുന്പ് മതം മാറി അയാളെ വിവാഹം കഴിക്കുകയും ചെയ്തു. സമൂഹമാദ്ധ്യമങ്ങളിലൂടെ ഈ യുവതി ഐഎസുമായി സ്ഥിരമായി ബന്ധം പുലര്ത്തിയിരുന്നതായി എന്ഐഎക്ക് സൂചന ലഭിച്ചിട്ടുണ്ട്. 2016ല് പടന്നയില് നിന്ന് ഐഎസില് ചേര്ന്ന 12 പേരില് കുടുംബ സമേതം ചേര്ന്ന അജ്മലയുടെ അമ്മാവനാണ് കഴിഞ്ഞ ദിവസം അറസ്റ്റിലായ അമര് അബ്ദുള് റഹ്മാന്. മറ്റൊരു അമ്മാവന്റെ ഭാര്യയാണ് ഇപ്പോള് കസ്റ്റഡിയില് ഉള്ള യുവതി.